Darataičiai

Apie kaimą Raseinių rajone žr. Darataičiai (Raseiniai).

Darataičiai – kaimas Kretingos rajono savivaldybės centrinėje dalyje, 9 km į rytus nuo Darbėnų, prie Grūšlaukės–Vaineikių kelio ir Akmenos upės. Kaimas įsikūręs lygumoje. Jo žemėmis vingiuoja Akmena, į kurią įteka kairysis intakas Vinkšnupis. Kaimą kerta kelias Vaineikiai–Grūšlaukė. Į šiaurės vakarus ošia Božiškių miškas, o rytuose plyti Vaineikių miškų masyvas.

 Istorija 

XVI a. įkurtas bajorkaimis. 1846 m. Darbėnų parapijos Darataičių bajorkaimyje buvo 4 dūmai.M. Gadon. Opisanie powiatu Telszewskiego w gubernii Kowienskiej w dawnwm Xięstwie Żmujdzkiem położonego. - Wilno, 1846. - S. 146 XIX a. pirmoje pusėje bajorkaimio vakarinėje dalyje susiformavo to paties pavadinimo vienkieminis užusienis. 

1923 m. buvo 6 ūkiai.Lietuvos apgyvendintos vietos. - Kaunas, 1923. - P. 111 Apie 1927 m. prie kaimo buvo prijungta dalis Lietuvos žemės reformos metu išparceliuoto Rubiniškės palivarko žemių.Julius Kanarskas. Darbėnų apylinkės kaimai. - Švyturys - 1992, rugpjūčio 26

 Gyventojai 

 Žymūs žmonės 
 1950 m. balandžio 2 d. gimė Vytautas Moncevičius, Lietuvos architektas, dailininkas, Lietuvos dailininkų sąjungos narys.

 Kultūros paveldas 
 Darataičių I senosios kapinės, vadinamos Markapiais (XVI–XIX a.);
 Darataičių II senosios kapinės, vadinamos Markapiais (XVII–XIX a.).

 Šaltiniai 

Kategorija:Kretingos rajono savivaldybės gyvenvietės